МЕЖДУНАРОДНАЯ КРЕДИТНАЯ МОБИЛЬНОСТЬ|INTERNATIONAL CREDIT MOBILITY|ХАЛЫҚАРАЛЫҚ КРЕДИТТІК ҰТҚЫРЛЫҚ – Қарағанды индустриялық университеті
"МЕЖДУНАРОДНАЯ КРЕДИТНАЯ МОБИЛЬНОСТЬ|INTERNATIONAL CREDIT MOBILITY|ХАЛЫҚАРАЛЫҚ КРЕДИТТІК ҰТҚЫРЛЫҚ – Қарағанды индустриялық университеті"|"https://tttu.kz/erasmus/mezhdunarodnaya-kreditnaya-mobilnostinternational-credit-mobilityxaly%d2%9baraly%d2%9b-kredittik-%d2%b1t%d2%9byrly%d2%9b/"
TITLE: МЕЖДУНАРОДНАЯ КРЕДИТНАЯ МОБИЛЬНОСТЬ|INTERNATIONAL CREDIT MOBILITY|ХАЛЫҚАРАЛЫҚ КРЕДИТТІК ҰТҚЫРЛЫҚ – Қарағанды индустриялық университеті
URL: https://tttu.kz/erasmus/mezhdunarodnaya-kreditnaya-mobilnostinternational-credit-mobilityxaly%d2%9baraly%d2%9b-kredittik-%d2%b1t%d2%9byrly%d2%9b/
META: "МЕЖДУНАРОДНАЯ КРЕДИТНАЯ МОБИЛЬНОСТЬ|INTERNATIONAL CREDIT MOBILITY|ХАЛЫҚАРАЛЫҚ КРЕДИТТІК ҰТҚЫРЛЫҚ – Қарағанды индустриялық университеті"|"https://tttu.kz/erasmus/mezhdunarodnaya-kreditnaya-mobilnostinternational-credit-mobilityxaly%d2%9baraly%d2%9b-kredittik-%d2%b1t%d2%9byrly%d2%9b/"
TOTAL WORDS: 379
TEXT: Серіктес елден жоғары оқу орны өз студенттерін, докторанттарын немесе қызметкерлерін Бағдарлама еліндегі серіктес ЖОО-ға және керісінше жібере алады. Студенттер мен докторанттар үш айдан бір жылға дейінгі кезең ішінде шетелде оқып, Эразмус+ бағдарламасының грантын ала алады. 2018 жылдан бастап Эразмус+ бағдарламасы студенттер мен докторанттарға Бағдарлама елдерінде немесе серіктес елдерде тағылымдамадан өтуді ұсынады. ЖОО қызметкерлері шетелдік ЖОО-да оқыту және немесе біліктілікті арттыру үшін екі айға дейінгі мерзімге грант ала алады. Ұтқырлықты жүзеге асыру үшін ЖОО-лар өзара институтаралық келісімге қол қоюы қажет. Мұндай келісімде жіберуші және қабылдаушы ЖОО студенттердің ұтқырлығы үшін қандай білім беру бағдарламалары қол жетімді екендігін және қызметкерлердің ұтқырлығы үшін қандай нұсқалар бар екенін көрсетеді. Бұл келісімдер студент қайтып оралғаннан кейін оны жіберген ЖОО студент шетелде оқу нәтижелері бойынша алған кредиттерді мойындайтынына және оларды транскриптке енгізетініне кепілдік береді. Қаржыландыру алу үшін Бағдарлама елінен университет және серіктес елден университет ұтқырлық туралы екі жақты келісім жасап, қаржыландыру алу үшін өтінімді толтыруы тиіс. Содан кейін, Бағдарлама еліндегі университет өз еліндегі уәкілетті Ұлттық агенттікке өтініш береді, олар өтінім сапасын бағалайды және нәтижелері бойынша өтінімді қолдау немесе қабылдамау туралы шешім қабылдайды. Халықаралық кредиттік ұтқырлыққа қатысуға өтінімді Бағдарлама елінің ЖОО ғана береді. Бағдарламаға қатысу үшін өтініш беруші университет Жоғары білім бойынша Эразмус Хартиясына қол қоюы тиіс. Серіктес елден келген университет үшін Хартияға мүшелік талап етілмейді, бірақ оның ұтқырлықты ұйымдастыру бөлігіндегі негізгі принциптері институтаралық келісімде жазылады және бекітіледі. Осылайша, университеттер студенттері мен оқытушылардың ұтқырлығын ұйымдастыру сапасын, соның ішінде оқу бағдарламалары туралы ақпараттың өзектілігі, қолжетімділігі және ашықтығын, тану және т. рәсімдері үшін ECTS болуын қамтамасыз етуге міндеттенеді. ҰТҚЫРЛЫҚТЫ ҰЙЫМДАСТЫРУ. Бағдарлама елінің ЖОО қатысушымен гранттық келісімге қол қою үшін жауапты болады және егер институтаралық келісімде басқаша көрсетілмесе, кіріс және шығыс ұтқырлығы үшін барлық гранттық төлемдерді әкімшілендіретін болады. Жіберуші жоғары оқу орны қатысушыларды іріктеуге және оларға барлық қажетті қолдау көрсетуге, соның ішінде кету алдындағы дайындықты, ұтқырлық кезіндегі мониторингті және ұтқырлық кезеңін ресми мойындауға жауапты болады. Ұтқырлықтың мүмкіндіктері, іріктеу рәсімі мен өлшемдері туралы ақпарат жалпыға қолжетімді болуы тиіс. Қатысушыларды іріктеу әділ, ашық және құжатпен ресімделген болуы тиіс. Студенттерге ұсынылатын оқу қызметі тағылымдама олардың оқу бағдарламасының бір бөлігі болуы тиіс. Жіберуші, қабылдаушы ұйымдар мен білім алушы ұтқырлық басталғанға дейін Оқыту туралы келісімге қол қоюы тиіс, онда келесі көрсетіледі:. Шетелге жіберілетін қызметкердің қызметінің түрлері жіберуші және қабылдаушы ұйыммен алдын ала келісілуі тиіс. Ұтқырлықтың барлық қатысушылары Ұтқырлық туралы келісімге қол қоюлары тиіс, онда көрсетіледі:
